Izvor: N1

Hrvatski premijer Andrej Plenković nalazi se u Parizu gdje se susreo s francuskim predsjednikom Macronom.

Nakon sastanka s Macronom komentirao je i situaciju u HDZ-u nakon predsjedničkih izbora u kojima je kandidatkinja te stranke izgubila. O toj temi danas će, po povratku Plenkovića u Hrvatsku, biti riječi i na sastanku stranačkog vrha.

Očekuje li otvorene kritike na sastanku u stranci?

"Očekujem temeljitu analizu, izvješće šefa izbornog stožera i svih drugih aktera", kazao je. Dodao je da će detaljnije o svemu govoriti nakon današnje sjednice.

Što znači tvrda kohabitacija, upitan je potom premijer, vezano uz današnju Milanovićevu izjavu u kojoj je kazao da 'ne zna što to znač', Plenković je kratko kazao: Znat će.

Podsjetimo, ranije danas, predsjednik Sabora Gordan Jandroković nakon sjednice Predsjedništva Sabora kazao je kako "današnja sjednica Nacionalnog vijeća i Predsjedništva HDZ-a neće biti mirna kao sjednica predsjedništva Sabora".